open-index/open-wikipedia-markdown huggingface dataset:
Morimospasma

* 

***Morimospasma*** er en gruppe (slekt) av biller som tilhører gruppen vedbukker i familien trebukker (Cerambycidae).

## Utseende
Middelsstore, kraftige, brune trebukker. Pronotum har en kraftig pigg på sidene litt foran midten. Dekkvingene er knudrete.

## Utbredelse
Artene er bare kjent fra Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini eller Phrissomini
******** Slekten *Morimospasma* Ganglbauer, 1889
********* *[[Morimospasma granulatum]]* Chiang, 1981 
********* *[[Morimospasma jii]]* Lin, Yang, Wang & Xie, 2025
********* *[[Morimospasma nitidituberculatum]]* Hua, 1992 
********* *[[Morimospasma paradoxum]]* (Ganglbauer, 1890) 
********* *[[Morimospasma tuberculatum]]* (Breuning, 1939)

## Kilder

* Lamiinae of the World - *Morimopsidius* http://www.lamiinae.org/80v/index.php?pg=clm&id=6344-875&lg=en
* Bilde av ''Morimospasma paradoxum''
* Katalog over Lamiini 

## Eksterne lenker
*
Stamsjö

**Stamsjö** er et tettsted i Lerum kommune i Västra Götalands län i landskapet Västergötland i Sverige. I 2010 hadde tettstedet 408 innbyggere.

## Referanser
Lauparlægda

**Lauparlægda** er et fjell på 1&nbsp;253 moh. som ligger i Møre og Romsdal fylke, på grensen mellom Sunnmøre og Romsdal. Det ligger mellom kommunene Ålesund i vest og Vestnes i nordøst. Sett fra Vaksvika i Ålesund viser fjellet seg som en avrundet fortopp med den spissere Lauparen stikkende litt opp bak. Navnet betyr også noe slikt som en lavere fortopp til Løperen. Ved Romsdalsfjorden blir fjellet kalt «Sunnmørslauparen» fordi det ligger vest for Løperen. Dette navnet kan vise til en oppfatning om at grensen mellom bygdene går mellom de to fjelltoppene, men kartene viser at grensen går fra den ene toppen til den andre.
Å nå toppen er enkelt fra vest og sørvest, men mye ur hvor det er minst bratt.

## Kilder
*Arkiv/samling:  FAKf-0204.181323, sffarkiv.no
Darat Izza

**Darat Izza** (arabisk دارة عزة, også skrevet **Darat Aza** eller **Darit Izza**) er en by nord i Syria i Aleppo guvernement, 30 KM nordvest for Aleppo. Av steder i nærheten finner en Deir Samaan i nord, Anadan i øst og Turmanin i sørvest. Ifølge Syrisk statistisk sentralbyrå (CBS), hadde Darat Izza et folketall på 13 525 i 2004.

Fra Darat Izza går en godt bevart del av en gammel romersk vei fra 100-tallet f.Kr Under Det osmanske riket var Darat Izza kjent for bomullsstoffet som ble produsert her.

Under den syriske borgerkrigen mot regjeringen til Bashar al-Assad, ble 25 regjeringsvennlige personer drept i byen av Den frie syriske arméen (FSA). Regjeringen hevdet de var vanlige sivile, mens FSA og det opposisjonsvennlige Syrisk observatorium for menneskerettigheter hevdet de var regjeringsvennlige militssoldater.

## Kilder

* 
* 
## Referanser
Petrognatha

* Se Systematisk inndeling

***Petrognatha*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én, stor og oppsiktsvekkende art som lever i Afrika.

## Utseende
*Petrognatha gigas* er en av de største trebukkene i Afrika, gjerne 60-70 millimeter lang og ganske kraftig. Antennene er bleke, forholdsvis tynne, det tredje leddet tynt og noe buet. Antennene er noe lengre enn kroppen hos hunnen, nær dobbelt så lange som kroppen hos hannen. Pronotum har en skarp pigg midt på hver side. Hode og pronotum er mørkt rødbrune. Dekkvingene er parallellsidige, "skuldrene" med en skarp, skrått foroverrettet pigg. Dekkvingen er blekbrune, overflaten ujevn, barkaktig. På hver side er det en stor, svartbrun flekk. På beina er de tynne leggene påfallende bølgete.

## Levevis
Arten lever i tropisk regnskog.

## Utbredelse
Arten er utbredt i Sentral- og Vest-Afrika (Den demokratiske republikken Kongo, Kamerun, Elfenbeinskysten).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Petrognathini Blanchard, 1845
******** Slekten *Petrognatha* Fabricius, 1792
********* *[[Petrognatha gigas]]* Fabricius, 1792

## Kilder

* Katalog med utbredelsesdata 

## Eksterne lenker
*
Galactic Civilizations

***Galactic Civilizations*** er et turbasert 4x-strategispill utviklet av Stardock og utgitt i USA i mars 2003, og i Norge, 12. september 2003.
Spillet er en gjenskapning av 1993 versjonen for OS/2 av Brad Wardell. Spillet har fått to oppfølgere, *[[Galactic Civilizations II: Dread Lords]]* fra 2004 og *[[Galactic Civilizations III]]* utgitt 14. mai 2015.

## Spillet
Spillet utspilles i et fremtids science fiction univers som er bebodd av flere forskjellige levende vesner. I 2128 fikk menneskene kontakt med det arceanske imperiet, og samarbeid mellom sivilisasjonene gjorde at romreiser, som før ble gjort via svært kostbare og spesielle porter, eller «star gates», nå ble mulig uten bruk av disse. For å fremme galaktisk handel ble teknologien delt - og det er i denne situasjonen spillet begynner, der alle de store sivilisasjonene har teknologien som skal til for å utforske og kolonisere ukjente solsystemer.

Målet i spillet er å dominere galaksen, enten via erobring, kulturell dominans, diplomati eller teknologisk overlegenhet.

Man begynner på én planet og må utforske og sende ut kolonister til andre planeter som er beboelige. Hver planet kan utbygges slik at produksjon, innbyggertall, økonomi eller kulturlivet får bedre vilkår. Romskip kan settes sammen av forskjellige komponenter som våpen, motor, og sensorer, avhengig av hvilket teknologisk nivå man har oppnådd.

## Historie
*Galactic Civilizations* ble først utgitt i april 1993 av Brad Wardell, men OS/2 utgiveren betalte ikke Stardock, og det som reddet selskapet var to ting, utvidelsen *Shipyards*, som ble solgt for 15$ samt at IBM kjøpte lisens på *Star Emperor*, en utgave med militært fokus. I 1996 kom *Galactic Civilizations 2* for OS/2, og i 1998 *Galactic Civilizations Gold* som ble det siste for OS/2.

I 1995 inngikk IBM en avtale med Microsoft om å bruke Windows 95 som operativsystem, og markedet for OS/2-spill forsvant gradvis, noe som gjorde at Stardock frem mot 2000 måtte bytte til Windows som plattform.

## Mottagelse
Da PC utgaven kom i 2003 var Strategy First utgiver. Spillet var ventet å selge i underkant av 50000 eksemplarer, men med uventet drahjelp fra et lite vellykket Masters of Orion III solgte spillet over 150000 eksemplarer. På tross av suksessen førte en konkursbegjæring mot Strategy First til at Stardock heller ikke denne gangen fikk betalt for alle de solgte spillene, og de som de fikk betalt for fikk de 7$ for, og ikke forventede 10$.

Spillet fikk stort sett gode kritikker. Norske Gamer.no gav spillet 8/10, mens metacritic.com gir spillet 83/100.

## Referanser

## Eksterne lenker
* 
* Stardocks OS/2-historie av Brad Wardell
Alti Flekkefjord

**Alti Flekkefjord**, tidligere **Amfi Flekkefjord**, er et kjøpesenter i sentrum av Flekkefjord. Kjøpesenteret har 17 butikker, og et areal på omkring  m². I 2015 ble det omsatt for 233 millioner. Alti Forvaltning AS står for forvaltning og drift for Alti Flekkefjord.

## Eksterne lenker
* 
*
Bhimbetka

**Bhimbetka** er et arkeologisk funnsted i den indiske delstaten Madhya Pradesh. I Bhimbetka finnes flere naturlige huler og grotter hvor det er blitt laget en rekke hulemalerier fra steinalderen og frem til historisk tid. Bhimbetka ble kåret til verdensarvsted av UNESCO i 2003.

Navnet «Bhimbetka» (devanagari भीमबेटका) skal komme fra «Bhimbaithka», 'sitjestaden til Bhima', og viser til en gudehelt fra det episke verket *[[Mahabharata]].* Bhimbetka ligger nær Narmadaelva ved foten av Vindhyafjellene, 45 km sør for Bhopal. Hulene er dannet i sandstein og er omgitt av tykk skog med et rikt plante- og dyreliv. Dette området er nå vernet som Ratapani Wildlife Sanctuary. 

Hulemaleriene viser mennesker i ulike sammenhenger og dyr som neshorn, bjørn, hjorter, geiter og storfe. Ifølge  UNESCO viser bildene et liv som likner det tradisjonelle jakt- og sankesamfunnet til urfolket ved Bhimbetka. Andre typer maleri viser ryttere til hest, på kamel og elefant, religiøse eller mytologiske motiv og en scene tolket som dans hvor en musiker ser ut til å bruke en timeglasstromme, noe som også er utbredt i dagens India.

Bosetningen av hulene er ført tilbake til sen acheuléen i eldre steinalder med ubrutt bebyggelse fram til sen mellomsteinalder.

Den eldste historiske skrevne  beret om hulene stammer fra 1888, da de ble omtalt som et gammelt buddhistisk sted. I 1957 ble de oppdagete av arkeologen V.S. Wakankar. To steder ble gravd  ut av Bajpai, Pandey og Gour i 1971. Til sammen er det funnet og nummerert 754 boliger med maleri i over 500 av dem. De eldste arkeologiske lagene i hulene, og muligens maleriene tilknytt de, er blitt datert til å være over 100&nbsp;000 år gamle.
Cave Painting - Celebration.jpg|Dansebildet
Bhimbetka rock paintng1.jpg|Jaktende menneske og dyr
Putlikarar Painted Rock Shelters, Madhyapradesh, India.JPG|Kriger på kamel
Rock painting, Bhimbetka, Raisen district, MP.jpg|Mennesker og elefanter
Hunting painting at Bhimbetka.jpg|Jegere eller krigere til hest


## Kilder
* Bhimbetka, Auditorier Cave, Madhya Pradesh: Acheulian Petroglyph Site, c. 200,000 - 500,000 BP, originsnet.org
* Bhimbetka rock shelters, britannica.com
* Rock Shelters of Bhimbetka, unesco.org
Strandiata

* 

***Strandiata*** er en gruppe (slekt) av biller som tilhører gruppen vedbukker i familien trebukker (Cerambycidae).

## Utseende
Middelsstore, kraftige, mørke trebukker. Antennene er ganske kraftige, kroppsformen kort og bred.

## Utbredelse
Slekten er utbredt i Øst-Afrika (Etiopia).

## Systematisk inndeling
Slektens systematiske plassering er noe usikker. Den hører til den gruppen av hovedsakelig afrikanske trebukker som gjerne blir plassert i stammen Phrissomini, men denne blir ofte slått sammen med Lamiini, av og til også med Monochamini. Slekten er oppkalt etter den norske entomologen Embrik Strand.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini, Lamiini eller Phrissomini
******** Slekten *Strandiata* Breuning, 1936
********* *[[Strandiata abyssinica]]* (Breuning, 1935)
********* *[[Strandiata lizleri]]* Adlbauer, 2015
********* *[[Strandiata monikae]]* Adlbauer, 2008
********* *[[Strandiata renominata]]* Vitali F. & Vitali C., 2012

## Kilder
* Sjekkliste over artene 
* Bildegalleri

## Eksterne lenker
* 
* Bilde av ''Strandiata abyssinica''
Threnetica

* Se Systematisk inndeling

***Threnetica*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En ganske stor, svart trebukk med hvite flekker. Pronotum har en kraftig pigg på sidene. Undersiden er hovedsakelig kledt med brungul bestøvning.

## Utbredelse
Slekten er utbredt i Sørøst-Asia (India, Kambodsja, Laos og Vietnam).

## Systematisk inndeling
Det er noe uklart om navnet bør staves uten (*Trenetica*) eller med h.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Petrognathini Blanchard, 1845
******** Slekten *Threnetica* J. Thomson, 1865
********* *[[Threnetica lacrymans]]* J. Thomson, 1865

## Kilder

* Katalog med utbredelsesdata 

## Eksterne lenker
* 
* Bilde av ''Threnetica lacrymans''
Lois McMaster Bujold

**Lois McMaster Bujold** (født 2. november 1949 i Columbus, Ohio, USA) er en amerikansk forfatter som først publiserte science fiction i *[[Rod Serling]]'s The Twilight Zone Magazine* i 1985 og bokdebuterte året etter.

Hun har vunnet Hugo fem ganger og Nebula tre ganger.

## Referanser


## Eksterne lenker
* 
*
Kunnskapsverket

**Kunnskapsverket**, fullt navn **Nasjonalt kunnskapssenter for kulturelle næringer** er et senter for forskning på og forskningsformidling av kulturnæringer i Norge etablert i august 2014. Senterets oppdragsgiver er Kulturdepartementet og vertsorganisasjon er Høgskolen i Lillehammer. Kunnskapsverket er organisert som et virtuelt nettverk av forskere tilknyttet flere universiteter, som Universitetet i Uppsala og Universitetet i Barcelona. Kunnskapsverket har som mål å drive frem mest mulig relevant forskning og kunnskap om kulturelle næringer i Norge og Norden, gjerne i samarbeid med eksterne organisasjoner i både privat og offentlig sektor.

Blant senterets pågående prosjekter er kartlegging av kulturfestivaler og pengestrømmer i kulturnæringene samt samlet oversikt over støtte til kulturnæringer i Norge. Kunnskapsverket ledes av Atle Hauge professor ved Høgskolen i Lillehammer og forsker II ved Østlandsforskning.

## Referanser


## Eksterne lenker
* kunnskapsverket.org
Bruskmelde

**Bruskmelde** (*Atriplex glabriuscula*) er en ettårig urt i amarantfamilien. Den er kjøttaktig og som regel lav og krypende, og er ofte rødfarget. Bladene er spydformete med tverr basis og er mindre tannete enn hos tangmelde. Planten vokser på sand- og grusstrender ved havet, ofte sammen med strandflatbelg.

Arten har en amfiatlantisk utbredelse. I Europa finnes den fra Nord-Frankrike nordover til Finnmark og Kolahalvøya, inkludert den sørlige Østersjøen, De britiske øyer, Færøyene og Island. I Norge er bruskmelde ganske vanlig langs hele kysten. I Nord-Amerika vokser arten i østlige Canada og nordøstlige USA. Ved Hudson- og Jamesbuktene i Canada er det funnet en *[[Tangmeldeslekta|Atriplex]]* som ofte regnes til bruskmelde, men som ikke er kjøttaktig og kanskje heller tilhører en annen art.

## Litteratur

* 
* 
* 
* 
* 

## Eksterne lenker
*
Mulligatawny

**Mulligatawny**, med navn etter de tamilske ordene for *[[pepper]] og vann,* er en indisk-engelsk suppe med tydelig preg av karri.

Suppen ble populær i kolonitiden fra sent på 1700-tallet. De britiske kolonistene krevde en forrett, derfor ble de servert en suppe før hovedretten. Den lages ofte på kyllingkraft, men av og til på andre slags buljong. Den opprinnelige kokosmelken er i vesten ofte byttet ut med fløte eller yoghurt. Den serveres tradisjonelt med biter av kylling, men det finnes også vegetariske varianter.

## Referanser
Beloslav Peak

**Beloslav Peak** er et fjell med en høyde opp mot 2&nbsp;100 meter i Doyran Heights, sørøst i Sentinel Range i Ellsworth Mountains i Antarktis. Det ligger over Guerrerobreen i sørvest og en bred isfylt dal i øst.

Fjellet er oppkalt etter byen Beloslav nordøst i Bulgaria.

Beloslav Peak ligger 4,44 km sørøst for Mount Havener, 8,37&nbsp;km sørvest for Gubesh Peak, 4,97&nbsp;km nordvest for Taylor Spur og 8,92 km nordøst for McPherson Peak.

## Kilder
* Beloslav Peak. SCAR Composite Antarctic Gazetteer.
Haukelifjell skisenter

**Haukelifjell skisenter** er et skisenter som ligger i Vinje kommune i Telemark, 10 km øst for fylkegrensen mot Hordaland og 16 km vest for Haukeligrend. Skisentret har 6 skiheiser og 13 utforløyper. Skiområdet strekker seg fra 850 til 1208 moh. Utforløypene på Haukelifjell er vel kjente, og det er gode forhold for kjøring off-pistete. Området har også 60&nbsp;km med preparerte langrennsløyper i skogs- og fjellterreng.

Haukelifjell skisenter har kafeteria, sportsbutikk, utleie av ski og skiskole. I området rundt er det flere hytter og leiligheter. Skisentret åpnet for første gang i 1973.

## Referanser


## Eksterne lenker
* Haukeli skisenter – VisitHaukeli.org
* Haukeli skisenter på Facebook
RS 20 «Bergen II»

**RS 20 «Bergen II»** var en redningsskøyte bygd for Redningsselskapet i 1907. Hun ble konstruert og bygd av Colin Archer i Larvik og fikk navn etter RS 7 «Bergen», som hadde forlist.

## Referanser


## Kilder
* Bjørn Foss: *Fra seil til vannjet.* *Historien om redningsskøytene* Norsk Maritimt Forlag 2002
Ferrari California

**Ferrari California** (2008–17) er en fire-seters sportsbil fra italienske Ferrari.

Den hadde 2+2 seter, altså to forseter og to bittesmå bakseter med skiluke.  Taket var et metalltak som kunne brettes i bagasjerommet.

Motoren var en 4,3-liters V8 på 453 hk (samme som i Alfa Romeo 8C Competizione), første gang fabrikken monterte en V8 foran. Det var også første produksjons-Ferrari med det nye 7-trinns automatgir med dobbel klutsj.

De første kom til Norge i 2009.

**California 30** fra 2012 var 30&nbsp;kg lettere og hadde 30 flere hestekrefter.  Varianten **HS** (*Handling Speciale*) hadde samme motor, men kunne kjøres raskere.

**California T** fra 2014 har mye nytt i utseendet, samt en ny V8-motor med dobbel turbo og 560 hk.

I 2017 erstattes California av Ferrari Portofino.
## Bilder

Ferrari California 01.jpg | California
Ferrari California 01 rear.jpg | California

2014-03-04 Geneva Motor Show 1454.JPG | California T
2014-03-04 Geneva Motor Show 1452.JPG | California T


## Referanser
Leander av Sevilla

**Leander av Sevilla** (spansk: *Leandro de Sevilla* (født ca. 540, død 13. mars 600) var erkebiskop av Sevilla fra 584 til sin død. Leander var bror til Isidor, Fulgentius og Florentia.

Leander av Sevilla æres som helgen innen den katolske kirke. Hans minnedag feires den 13. mars.

## Liv og virke
### Bakgrunn
Leander ble født en gang rundt 540 i en fornem familie i havnebyen Cartagena (Cartago Nova, «det nye Kartago») i sørøstlige Spania. Faren Severian var muligens byprefekt og trolig av romersk opphav, men med nær tilknytning til de vestgotiske kongene.

På 500-tallet behersket de arianske vestgoterne den iberiske halvøy (dagens Spania og Portugal). Leander ble født i det bysantinske Cartagena. Han flyttet til Sevilla og trådte der inn i benediktinerordenen. 

Som munk hadde en slik innflytelse på den arianske kongssønnen Hermenegild (senere helgenerklært) så sterkt at han ble landsforvist av faren Liuvigild. 

Leander reiste da til keiserens hoff i Konstantinopel. Det er mulig, men ikke historisk påvist, at han der forsøkte å bevege den bysantinske keiser Tiberius II Konstantin (574–582) til å gripe til våpen mot den arianske kongen, men i alle fall ble det ikke av noen slik våpenkonflikt. I Konstantinopel ble han dessuten kjent med den fremtidige pave Gregor den store, som den gang var legat for pave Pelagius II ved keiserhoffet.

I 583 kunne kunne han vende tilbake til Sevilla.

### Erkebiskop
Allerede et år etter ble han valgt til erkebiskop av Sevilla. Leander forsøkte forgjeves å bevege vestgoternes kong Liuvigild til å gå over til katolisismen. Imidlertid lyktes han i å omvende kongens sønn Hermenegild, som konverterte. Dette gjorde Liuvigild rasende og han lot myrde sin sønn i 585. Liuvigild døde i 586 og ble etterfulgt av Reccared I, som i januar 587 gikk over til katolisismen.

Leander var toneangivende ved den tredje synoden i Toledo i 589, som var sammenkalt av kong Reccared.

Erkebiskop Leander gjorde seg også fortjent ved avfattelsen av en regel for nonneklostre. Han skrevdessuten to bøker mot arianismens «vranglære». For sine fortjenster for den sanne tro mottok han palliet fra pave Gregor I.

## Referanser


## Litteratur
* Farmer, David Hugh (1992): *The Oxford Dictionary of Saints*. 3. utg. Oxford: Oxford University Press. ISBN 0-19-283069-4
* Stab (1994): *The Book of Saints: A Dictionary of Servants of God*. 6. utg. London: Cassell . ISBN 0-304-34357-9

## Eksterne lenker
*
Mannen fra Syd-statene

***Mannen fra Syd-statene***, (originaltittel: *The Southerner*) er en amerikansk spillefilm fra 1945 regissert av Jean Renoir, med romanen "Hold Autumn in Your Hand" av George Sessions Perry som litterært forelegg.

## Handling
Historien begynner med at Sam Tucker plukker bomull ved en åker i Texas, sammen med sin kone Nona og hans eldre onkel Pete. Men Pete kollapser plutselig på grunn av den ekstreme varmen, og kort tid før han dør sier han til nevøen sin at han heller burde arbeid for seg selv - og dyrke dine egne avlinger, i stedet for å arbeide for andre. Sam følger rådene fra onkelen sin. Så Nona, barna deres Daisy og Jot, og bestemor deres, forlater gården de hadde jobbet for, og setter ut for å arbeide ved en ledig 68 mål stor gård med to muldyr, en brukt plog, samt litt frø og gjødsel.

Men området de leier inkluderer bare en råtten og falleferdig hytte, og en tørr brønn. Med umiddelbart behov for drikkevann besøker Sam en barsk bonde i nabolaget, Henry Devers, som motvillig lar Tucker-familien dele vann fra hans egen brønn. Sam og familien hans fryser og sulter, i løpet av sin første vinter på gården. Men de overlever stort sett på vaskebjørn og annet småvilt som Sam skyter. Når våren kommer blir Jot syk, og legen informerer Nona om at gutten trenger en langt mer variert og vitamin-rik mat - inkludert grønnsaker, frukt og melk for å overleve.

Tuckers planter umiddelbart en hage, men produktene vil ta tid før de kan dyrkes. Daglige porsjoner med melk ville gi den lidende Jot en viss lindring. Men familien har ikke råd til å kjøpe eller leie deres egen ku. Sams kamerat Tim tilbyr å hjelpe ham med å skaffe ham en jobb ved en fabrikk. Men Sam er fremdeles fast bestemt på å lykkes som bonde. Snart blir familiens bønner besvart når Harmie, som eier den lokale landhandelen, hjelper dem med å skaffe en melkeku. I mellomtiden planlegger den forbitrede Henry Devers og hans nevø Finley å ødelegge for Tucker-familien, slik at Devers kan kjøpe gården billigst mulig. Etter et voldsomt regnvær og kraftig vind ødelegger snart hele bomullsavlingen deres, og har ødelagt hjemmet deres. Sam er lamslått av alel de plutselige ødeleggelsene, og han vurderer å gi opp hele gården.

## Medvirkende
* Zachary Scott - Sam Tucker
* Betty Field - Nona Tucker
* J. Carrol Naish - Devers
* Beulah Bondi - Granny Tucker
* Percy Kilbride - Harmie
* Charles Kemper - Tim
* Blanche Yurka - Mama Tucker
* Norman Lloyd - Finlay
* Estelle Taylor - Lizzie
* Paul Harvey - Ruston
* Noreen Nash - Becky Devers
* Jack Norworth - Dr. White
* Nestor Paiva - Bartender
* Paul E. Burns - Uncle Pete Tucker
* Jay Gilpin - Jot Tucker
* Jean Vanderwilt - Daisy Tucker

## Referanser


## Eksterne lenker
*
Hið islenzka fornritafélag

**Hið islenzka fornritafélag** eller **Fornritafélagið** er et forlag som gir ut islandsk og norrøn middelalderlitteratur. Forlaget ble opprettet i Reykjavík i 1928. Den første utgivelsen av Egils saga, som kom i 1933.

## Folkegaver til Norge
*Hið islenzka fornritafélag* har på vegne av det islandske folk gitt flere av sine utgaver av norske kongesagaer til det norske folk. I forbindelse med 100-årsjubileet for norsk selvstendighet i 2005, gav den daværende islandske statsministeren Halldór Ásgrímsson Norges daværende statsminister Kjell Magne Bondevik et gavebrev på Fornritafélagiðs utgaver av norske kongesagaer. Den første, Sverres saga, ble utgitt i 2007.

I 2011 fulgte forlaget opp med Morkinskinna, og i 2013 med Baglersagaene, Håkon Håkonssons saga og Magnus Lagabøtes saga.

## Eksterne lenker
* Offisiell nettside for Hið islenzka bókmenntafélag
* Folkegave til Norge 2005, mbl.is 14.05.05
* Statsministeren takker for islandsk gave, Regjeringen.no
Ferrari Testarossa

**Ferrari Testarossa** (1984–96) var en toseters sportsbil fra italienske Ferrari.   Den etterfulgte Ferrari Berlinetta Boxer.

**Testarossa** (7 177 eksemplar) ble laget frem til 1991 og hadde midt-montert 12-sylindret flat 180 graders motor på 4,9 liter og 390 hk. De første 1 300 hadde bare 1 speil (*monospecchio*) og 1 hjulmutter (*monodado*). Bortsett fra dører og tak, var den i alunimium.

**512 TR** fra 1991 (2 261 eks.) hadde litt nytt i interiør og eksteriør, samt 38 flere hestekrefter og ny diff.  Navnet "512" betyr 5-liters (4 943 cc) og 12-sylindret.

**F512 M** (501 eks.) ble fra 1994 til 1996 og hadde noen få utvendige endringer, som innkledde framlys. Dette ble siste modellen med akkurat denne 12-sylindrete flate motor, og altså IKKE en boxermotor. 

Etterpå Testarossa var det Ferrari 550.

## Referanser


## Eksterne lenker
*
RS 96 «Olav V»

**RS 96 «Olav V»** var en redningsskøyte som ble bygd for Redningsselskapet i 1982. Hun ble bygd med tanke på oljevirksomheten i Nordsjøen. Hun ble bygd for så høy fart at hun kunne dekke et større område. «Olav V» ble tegnet av Pål Francis Hansen på grunnlag av en diplomoppgave ved NTH i Trondheim. Hun ble bygd ved Oma båtbyggeri på Leirvik. Skroget var av aluminium, og overbygget av sandwich-materialer.

Redningsskøyta fikk navnet «Olav V» for å hedre kong Olav V, som hadde vært konge i 25 år. Hun ble døpt av kronprinsesse Sonja 23. august 1982.

«Olav V» var svært kostbar i drift. I 1992 ble hun solgt til det nederlandske tollvesen, som i 2009 videresolgte skøyta til Danmark der hun fikk navnet «Karen M».

## Se også

* Redningsselskapets redningsskøyter

## Kilder
* Bjørn Foss: *Fra seil til vannjet.* *Historien om redningsskøytene* Norsk Maritimt Forlag 2002

## Eksterne lenker
*
Suddhipala

**Suddhipala** eller **Gege'en Khan** (mongolsk: Шидэбал Гэгээн хаан, *Shidebal Gegegen qaγan*, **Yingzong** 元英宗; født 22. februar 1302, død 4. september 1323 i Nanpodian 南坡店 som den gang het Wangdupu 望都铺 og var 15 km sørvest for daværende Shangdu / Xanadu i det nåværende Zhenglan-banneret i Xilin Gol i Indre Mongolia i Kina) var en kinesisk keiser under Yuan-dynastiets tid. 

Han ble også regnet som den niende storkhan an det mongolske rike, skjønt dette på denne tid vare var en nominell tittel ettersom riket da forlengst var blitt delt i flere deler.

## Liv og virke
### Bakgrunn
Han var sønn av Ayurparibhadra, og regjerte mellom 1320 og til han ble myrdet i 1323. Moren var Radnashiri og slekten Khunggirad.

### Keiser

Han kom til makt godt hjulpet av som bestemor Targi og hennes gunstling, den forhatte finansminister *Temüder* (død 1322). 

Hans regjering balanserte ubesluttsomt mellom Temüder-gruppen og dens motparti, noe som ikke strakk til stilt overfor terroren ved hoffet. Som keiser lot han sitt hoff bli et arnested for konfucianske embedsmenn som stor i strid mot den mektige Temüder. Suddhipala var vel forberedt for rollen som konfuciansk hersker, ettersom han var blitt like godt utdannet i kinesisk som faren hans var blitt. Han var dypt hengiven både konfucianismen og buddhismen og kunne resitere poesi fra Tang-dynastiets tid fra hukommelsen, og var en dyktig kalligraf.
 
Suddhipala var altså også hengiven buddhismen. I 1321 bugde han en buddhisttempel til ære for 'Phags-pa Lama i fjellene vest for Dadu,. Da sensorene klandret ham for denslags lot han flere av dem henrette; blant dem en svært fremstående embedsmann ved navn  Soyaoelhatimichi, hvisw forfrdre hadde tjent det mongolske keiserhus i alle år. 

På den annen side ble islam svært hardt diskriminert under hans styre. Det fortelles at keiseren ødelsa et muslomsk tempel (vel en moske) i Xanadu og forbød dem å kjøpe slaver fra mongolene og videreselge dem rul kineserne.

Til slutt iscenesatte Temüders adoptivsønn et statskupp, hvori medvirket seks høyere embedsmenn, fem prinser og den alanske livgarde. Suddhipala ble myrdet sammen med fin førsteminister under hjemreise i Nanpo.

## Referanser
Neil Doyle

**Neil Doyle** (født 29. april 1978 i Dundrum i Dublin) er en irsk fotballdommer som til daglig dømmer i landets øverste divisjon League of Ireland Premier Division. I tillegg har han dømt flere internasjonale kamper på aldersbestemt nivå både i regi av FIFA og UEFA.

Doyle har dømt flere landskamper på både U-17, U-19 og U-21-nivå, samtlige under kvalifisering til europamesterskap. Han debuterte internasjonalt som hoveddommer på øverste nivå den 11. september 2012, da han dømte EM-kvalifiseringskampen mellom  og  (0–6). 

Hans første europacupkamp kom den 7. juli 2011, da han dømte første kvalifiseringsrunde av UEFA Europa League 2011/12 mellom Metalurgi Rustavi og FC Banants (1–1). I november 2012 dømte han cupfinalen i FAI Cup mellom Derry City FC og St Patrick's Athletic FC (3–2).

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com
Leiemorderen

***Leiemorderen*** (originaltittel: *Le Samouraï*) er en fransk kriminal-thriller fra 1967 regissert av Jean-Pierre Melville.

## Handling
Leiemorder Jef Costello bor i en liten leilighet i Paris med en spartansk innredning som inkluderer en liten fugl i et bur. Costellos metodiske modus operandi innebærer å finne på helt sikkert alibi, inkludert de som blir gitt av kjæresten hans, Jane. Etter å ha gjennomført en kontrakt mot en nattklubb-eier, blir Jef oppdaget av flere vitner i det han forlater nattklubben, inkludert klubbens piano-spiller Valérie, men deres vitnesbyrd er motstridende.

Etter å ha funnet en rekke mistenkte, inkludert Jef, mener en politi-etterforsker bestemt at Costello er den skyldige. Costello får også problemer med sine arbeidsgivere, og en av dem skyter Costello. Han innser at politiets etterforskning har kompromittert hans forhold med hans arbeidsgivere. Etter å ha behandlet skadene sine, vender Costello tilbake til nattklubben og møter Valérie, som kjører ham hjem til henne. Politiet ransaker både hans og Janes leilighet, og tilbyr henne en avtale: Trekk hennes tvilsomme alibi for Costello, og de vil la henne være i fred. Hun avviser tilbudet. Senere blir Costello tilbudt en ny kontrakt. Men Costello overmanner ham i forsøk på å tvinge ham til å avsløre den egentlige identiteten til sjefen hans, Olivier Rey.

## Medvirkende
* Alain Delon - Jef Costello
* François Périer - kommissarien
* Nathalie Delon - Jane Lagrange
* Cathy Rozier - Valerie
* Jacques Leroy - mannen i porten
* Michel Boisrond - Wiener
* Robert Favart - bartenderen
* Jean-Pierre Posier - Olivier Rey
* Catherine Jourdan - resepsjonisten

## Referanser


## Eksterne lenker
*
Ferrari Berlinetta Boxer

**Ferrari Berlinetta Boxer** (1973–1984) var sportsbiler fra italienske Ferrari med en ny boksermotor som tidligere kun hadde stått i raserbilen Ferrari 512.  Den var tegnet av Pininfarina.

**365 GT4 BB** fra 1973 (387 eksemplarer) hadde en 4,4 liters midtmontert 12-sylindret boksermotor på 380 hk, samt fem-trinns manuell girkasse. Navnet "365" var volumet av en enkelt sylinder.  
:*Se [[Ferrari 365]] for en modell med annen motor (V12) som ble solgt frem til 1974

*'BB LM** var en raserutgave laget av [[North American Racing Team]].

**BB512** fra 1976 (929 eks.) hadde større motor på 4,9 liter, derav navnet "512" for 5 liter og 12 sylindre. Dessverre hadde den bare 360 hk.

**BB512i''' fra 1981 (1 007 eks.) hadde byttet fra forgasser til bensininnsprøytning fra tyske Bosch, men hadde likevel samme motorkraft (360 hk).

Denne serien ble i 1984 etterfulgt av Ferrari Testarossa som hadde stort sett samme motor men nytt utseende. Den ble laget i om lag 10 000 frem til 1996 da hele denne bokserserien ble avsluttet.
## Bilder

Ferrari 365 GT4 BB rear.jpg | 365 GT4 BB
Ferrari512BB1976.jpg | BB512
1983 Ferrari 512 BBi (Lime Rock), rear right side.jpg | BB512i


## Referanser


## Eksterne lenker
*
Wii Music

(Wiiミュージック, *<span class="t_nihongo_romaji">Wī Muggūjikku</span>*) er et musikkspill for Wii, utviklet og publisert av Nintendo. Det ble gitt ut i Japan og Nord-Amerika i oktober 2008, og i Australia og Europa måneden etter. Spillet blir regnet for å være en del av Wii-serien, og er et Touch! Generations-spill.

*Wii Music* simulerer spilling av ulike musikkinstrument gjennom bruk av Wii-fjernkontrollen, Nunchuk og Wii Balance Board. I 2008 avduket Nintendo spillet tilbake, og lanserte spillet senere samme året.
## Referanser

## Eksterne lenker
*
Game Critics Awards

**Game Critics Awards** er et sett med årlige videospillpriser som holdes etter E3. Den har blitt holdt siden 1998. Prisene gis til spill som vises på E3. Nominasjonene og vinnerne velges av individuelle dommere fra 35 nordamerikanske dommere fra diverse media. Prisene holdes separat fra E3.

## Referanser


## Eksterne lenker
*
Ronnie Corbett

**Ronald Balfour «Ronnie» Corbett** (født 4. desember 1930 i Edinburgh i Skottland, død 31. mars 2016) var en britisk komiker og skuespiller.

Sammen med Ronnie Barker utgjorde han den ene halvdelen av det britiske komikerparet som i 20 års tid laget det populære fjernsynshumorprogrammet *[[The Two Ronnies]]*. De laget også fjernsynsfilmen *[[By the Sea (TV)|By the Sea]]*.

## Referanser


## Eksterne lenker
*
Nordiska Sekretariatet

**Nordiska Sekretariatet** er en samarbeidsorganisasjon mellom nordiske jusstudenter som har som mål å fremme forståelse og samarbeid mellom de nordiske landene. Per 2019 var det 11 foreninger fra alle de nordiske landene med, og alle arrangerer sin egen «Nordiske Uke» med et bestemt juridisk tema hvert.

## Historie
Nordiska sekretariatet ble dannet i sammenheng med et møte i september 1991 i forbindelse med Justivalen (en av Juristforeningen i Oslos to festivaler) i Oslo. Alle internasjonale sekretærer i medlemsforeningene sitter i Nordiska Sekretariatet, og ledes av en president og visepresident. Nordiska Sekretariatet møtes to ganger i året.

Studentmøter mellom de nordiske studentene ble holdt sporadisk utover slutten av 1800-tallet. Det var spesielt jusstudentene som var aktive her, og det var nok noe på grunn av lovsamarbeidet mellom landene. I 1872 ble det første nordiske møtet mellom (ferdigutdannede) jurister holdt, noe som ga impulser til harmonisering av de nordiske lands lover. Et samarbeid mellom nordiske jurister var i begynnelsen sporadiske møter for de som var ferdig utdannet. Etter hvert som det dukket opp rene juristforeninger rundt om i Norden, begynte disse å arrangere stevner for jusstudenter.

Fra begynnelsen av 1900-tallet var det flere slike stevner med både professorer som gjesteforeleste og studenter som var lutter øre, fra de nordiske landene. Det første ordentlige stevne ble arrangert i København i 1918. Da holdt Juridisk Diskussionsklub et Nordisk Studenter-Juriststevne som varte i en hel måned med blant annet 60 norske deltakere. Selv om fokuset i begynnelsen kun var på det seriøse planet med diskusjoner og foredrag, ble det også forlanget litt mer festlige innslag under juriststevnene. 

Med utgangspunkt i alle de juridiske fakultetene i Norden, utviklet det seg en tradisjon der man inviterte hverandre til årsballene sine. Her hadde man det så hyggelig, og da en ballkveld gikk så altfor fort unna, utvidet man besøket gradvis til mini-uker.

I 1962 kom ideen om å utvide den Nordiske Uke for å få med flere mennesker. Til da hadde ukene vært forbeholdt en eller to representanter fra styrene, men nå skulle flere få være med. Codex var først ute med å invitere hele 30-35 deltakere, og av dem bare noen få fra styrene, til fire døgn med festligheter året etter. Og snart fulgte andre etter. Ukene ble utvidet mer og mer, med både faglige og rent sosiale arrangementer.

I løpet av 70- og 80-tallet ble også de andre ukene rundt om i Norden til mini-uker på fem dager, med en fin blanding av fag og fest. En Nordisk Uke inneholder faglige forelesninger og ekskursjoner til lokale advokatfirmaet og offentlige myndigheter, sightseeing, hyttetur, sittning, ball og sillis.

## Medlemmer
* Juristforeningen i Oslo
* Juristforeningen i Bergen
* Juridisk Selskab (Aarhus)
* Juridiska föreningen i Stockholm
* Juridiska föreningen i Uppsala
* Juristklubben Codex r.f. (Helsingfors)
* Pykälä ry (Helsingfors)
* Lex ry (Åbo)
* Artikla ry (Rovaniemi)
* Justus ry/r.f (Vasa)
* Orator (Reykjavík)
Matprogram

Et **matprogram** (også omtalt som **matlagningsprogram** og **kokkeprogram**) er et fjernsynsprogram om mat og matlagning. Vanligvis viser det én eller flere TV-kokker som gir instruksjoner for matlagning, men det finnes også andre formater, som inneholder reportasjer, konkurranser, restaurantanmeldelser eller annet mat-/drikkerelatert materiale.
Al-Musta’in

**al-Musta'īn bi-llāh** (arabisk: المستعين بالله، أحمد بن محمد, *al-Mustaʿīn bi-ʾllāh Aḥmad b. Muḥammad*, født 836, død 17. oktober 866), var den tolvte abbasidiske kalif (862–866).

## Liv og virke
### Kalif
*Abu l-Abbas Ahmad ibn Muhammad ibn al-Mu'tasim al-Musta'in* ble i 862 innsatt av tyrkerne som etterfølger etter kalif al-Muntasir (861–862). Først var det nødvendig å slå ned noen uroligheter i Syria og avverge angrep fra bysantinerne (863). Al-Musta'in forsøkte også å demme opp for enkelte an sine tyrkiske militære leders innflytelse. Da det av den grunn kom til sammensvergelser og uroligheter blant de tyrkiske styrker, flyktet han i februar 865 med elvebåt fra Samarra til Bagdad, sammen med to tyrkiske ledere, Bugha al-Sharabi og Wasif. 

Moderate tyrkiske opposisjonelle sendte da avsted et parti med deres kapteiner for å be ham om å vendte tilbake. Men da al-Musta'in nektet å reise tilbake til Samarra, gjorde de opposisjonelle tyrkere al-Mu'tazz til sin nye kalif i Samarra. 

Dette utløste borgerkrig i Irak. Kalif al-Mu'tazz' bror, Abu Ahmad al-Muwaffaq, erobret da Bagdad med 50.000 tyrkere og 2.000 berbere, en beleiring som skulle vare hele resten av året 865. Al-Musta'in ble i og for seg støttet av tahiridene, men de var opptatt med å kjempe mot al-Hasan ibn Zaids opprør i Tabaristan og kunne ikke komme til unnsetning. Kampene bølget frem og tilbake. Men da al-Musta'ins egne tyrkiske styrker gikk over til fiendens leir, måtte han kapitulere og fratre den 11. januar 866. 

### Fratreden, død
Han fikk garantier om sin egen sikkerhet, og begav seg til forvisningsstedet som ble ham budt, det sørirakiske Wasit. Men løftet ble brutt, og al-Mutazz fikk ham myrdet den 17. oktober 866.

Borgerkrigen mellom al-Musta'in og al-Mu'tazz skulle bli den siste gang at de arabiske og iranske folkegrupper forsøkte å bryte den tyrkiske dominans over hæren og forvaltning i abbasideriket. Derfor ble da også al-Musta'in støttet for det meste i de iranske provinser og i Irak.

## Litteratur
*William Muir: *The Caliphate, its rise, decline and fall* Chapter LXIX, Al-Muntasir and three following caliphs
*Janine et Dominique Sourdel: *Dictionnaire historique de l'islam*, Éd. PUF, (ISBN 978-2-13-054536-1)
*Tabari: *La Chronique* (Volume II, L'âge d'or des Abbassides), Éd. Actes-Sud (ISBN 978-2-7427-3318-7)
*Bahriye Üçok: *İslam Tarihi Emeviler- Abbasiler*, Devlet Kitapları, 1979, Ankara: Milli Eğitim Basımevi (1.Basım:1968)
Engadget

**Engadget** er en flerspråklig teknologibloggnettverk som for det meste skriver om forbrukerelektronikk. Engadget driver ti forskjellige blogger, hvorav fire er på engelsk. Hver av disse bloggene har sine egne skribenter og redaktører. Engadget har blitt rangert blant de øverste fem nettstedene på  «Technorati top 100», og ble omtalt i *[[Time (magazine)|TIME magazine]]* som en av de beste ti bloggene i 2010.

## Referanser


## Eksterne lenker
*
Cap Fréhel

**Cap Fréhel** er en halvøy i Côtes-d'Armor, nord i Bretagne i Frankrike, som strekker seg ut fra Côte d'Émeraude og ut i Golfe de Saint-Malo. Det ligger ingen byer eller landsbyer på halvøyen, men mellom annet to fyr. Det ene er fra 1600-tallet, og det andre fra 1950. Neset ligger 8,5 km fra byen Fréhel.

Halvøya er omringet av klipper, slik at det er vanskelig å nå den fra sjøen. Hele terrenget er dekket av lyngheier og myrområde, slik at det er vanskelig å bygge noe her. 

## Eksterne lenker
* Le Cap Fréhel
Microsoft Azure

**Microsoft Azure**, ofte bare kalt **Azure**, er en skyplattform skapt av Microsoft for blant annet infrastruktur, beregninger og databehandling i skyen. Azure kom på markedet 1. februar 2010, og var kjent som **Windows Azure** inntil 25. mars 2014. Azure er designet for levering av programvare, tjenester og tjenesteytelser via internett. Brukerne kan motta for eksempel programvare som tjeneste (*software as a service*, SaaS), plattform som tjeneste (*platform as a service*, PaaS) og infrastruktur som tjeneste (*infrastructure as a service*, IaaS).

Azure er en vesentlig del av Microsofts strategi for skybaserte tjenester fra Microsoft Online Services. Plattformen består av forskjellige «tjenester på forspørsel» (*on-demand services*) som har Microsofts datasenter som vert. Microsoft har offentliggjort planer om at en Azure-plattform betegnet *Appliance* skal kunne anvendes i datasentre som anvender andre leverandører enn Microsoft, som for eksempel HP, Dell, Fujitsu og eBay.

## Se også
* Microsoft Azure Active Directory

## Eksterne lenker
*Microsoft Azure
British Academy Games Awards

**British Academy Games Awards** er en årlig videospillprisutdeling som gir utmerkelser til «fremragende kreative presentasjoner» i forskjellige kategorier innen videospillindustrien. Utdelingen ble startet opp i 2004 etter omstruktureringene i BAFTA Interactive Entertainment Awards, prisene presentert av British Academy of Film and Television Arts (BAFTA). Derfor kalles prisene ofte **BAFTA Games Awards**.

## Referanser


## Eksterne lenker
*
GamesRadar+

**GamesRadar+**, tidligere **GamesRadar**, er et underholdningsnettsted som primært omtaler videospillrelaterte nyheter, anmeldelser og lignende. Siden november 2013 inkluderer siden også seksjoner for TV, filmer, science fiction. Det er eid og drevet i Storbritannia og USA av  Future plc.

## Referanser


## Eksterne lenker
*
WarioWare: Twisted!

er en samling minispill for Game Boy Advance, utviklet og gitt ut av Nintendo. Det ble gitt ut i Japan oktober 2004 og i Australia og Nord-Amerika mai året etter. Spillet er ikke blitt lansert i Europa. *Twisted!* er det tredje i *WarioWare*-serien.

## Spillet
Spillkassetten til *WarioWare: Twisted!* har en innebygd sensor som registrerer hvordan man rører på spillekonsollen, i tillegg til en riste-funksjon som får konsollen til å riste under visse muligheter i spillet. De fleste minispillene i spillet blir spilte ved å rotere på hele spillekonsollen.

Som tidligere *WarioWare*-spill går spillet ut på å klare minispill som kommer på rad og rekke. Nytt i dette spillet er at spilleren ikke får poeng for tapte minispill ; spillet teller bare hvor mange minispill man greier. Hver karakter i spillet har sin egen spillestil.
## Referanser

## Eksterne lenker
*
Sølvmelde

**Sølvmelde** (*Atriplex laciniata*) er en ettårig urt i amarantfamilien. Den er lav, krypende og sterkt forgrenet. Bladene er sølvfargete og stengelen rødaktig. Bladene er 1,5–2&nbsp;cm lange, ovale til ruteformete og har store, butte tenner. Blomstene sitter i sidestilte klaser med blad. Forbladene er hjerteformete og flikete.

Planten vokser på sand- og grusstrender, som regel rett over flomålet og ofte sammen med sodaurt. Den vokser langs den europeiske atlanterhavskysten fra Frankrike nordover til De britiske øyer, Danmark, sørvestlige Sverige og Norge. Den har spredt seg med menneskelig hjelp til Spania og østlige Canada. 

I Norge er sølvmelde en forholdsvis ny art som først etablerte seg på Lista på 1930-tallet. Den har seinere spredt seg på Sørvestlandet og vokser nå også i Østfold, Telemark og i Selje i Sogn og Fjordane.

## Litteratur
* 
* 
* 

## Eksterne lenker
*
Ioesse

* Se Systematisk inndeling

***Ioesse*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Store, kraftige, ensfarget gulbrune til brunrøde trebukker. Pronotum er rektangulært med en kraftig pigg midt på hver sidekant. Dekkvingene er parallellsidige med litt stumpvinklede "skuldre". Det innerste antenneleddet er kraftig og av samme farge som kroppen, leddene lenger ute er tynnere og mørke.

## Utbredelse
Slekten er vidt utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Petrognathini Blanchard, 1845
******** Slekten *Ioesse* J. Thomson, 1864
********* *[[Ioesse putaoensis]]* Ohbayashi & Lin, 2012 
********* *[[Ioesse rubra]]* Pic, 1924 
********* *[[Ioesse sanguinolenta]]* Thomson, 1864

## Kilder

* Katalog med utbredelsesdata 

## Eksterne lenker
*
Capitocrassus

* Se Systematisk inndeling

***Capitocrassus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En ganske stor og kraftig trebukk. Antenner, hode, pronotum, scutellum, bein og dekkvingenes spiss er lysbrune, mesteparten av dekkvingene mørkbrune. Pronotum har et buet, brunt tverrbånd som går mellom to kraftige, butte pigger på sidene langt bak midten. Dekkvingene er langt tilspissede bak.

## Utbredelse
Arten lever på Sumatra.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Petrognathini Blanchard, 1845
******** Slekten *Capitocrassus* van Eecke, 1921
********* *[[Capitocrassus castaneus]]* van Eecke, 1921

## Kilder

* Katalog med utbredelsesdata 

## Eksterne lenker
*
A Rough Passage

***A Rough Passage*** er en australsk stumfilm fra 1922 regissert av Franklyn Barrett og basert på en roman av Arthur Wright. Den var Barretts siste helaftens spillefilm og regnes som en tapt film.

## Plott
Laurie Larand vender tilbake fra krigen, og han er slått opp med og blakk. Han arbeider for en hestetrener som han oppdager at er tilknyttet en bookmaker for å flå hesteeierne. 

Han møter også en Shakespeare-skuespiller, Poverty Point, som han blir venner med, og den vakre Doiya, som han forelsker seg i.

I finalen avslører Larland kjeltringene og forenes med Doris.

## Medvirkende
* Hayford Hobbs som Laurie Larand
* Stella Southern som Doiya Reylen
* Elsa Granger som Belle Delair
* Gilbert Emery som Jiggy Javitts
* Arthur Albert som "Poverty" Point
* Alma Rock Phillips
* Robert McKinnon
* David Edelsten
* Sybil Shirley
* Billy Ryan

## Referanser


## Eksterne lenker
*
Kistafossen kraftverk

**Kistafossen kraftverk** er et vannkraftverk i Rødøy kommune i Nordland.

Det er et elvekraftverk som utnytter et fall på 69 meter i Østerdalselva.

Installert effekt er 1,6 MW fra en francisturbin. Årsproduksjon er 5,5 GWh.

## Referanser


## Kilder
* 
* NVE vannkraftdatabase
*Småkraft
Bakhon

**Bakhon**, også kalt **bakhun**, bak, sagbak, hon eller hun, er det ytterste stykket av trestokken som er blitt saget opp til plank og bord. Det har derfor bare en skåren side, mens den andre kan være dekket av bark. Bakhon er et biprodukt ved trelastproduksjon, men har en rekke bruksområder.

Bakhon er billigere enn kjerneved, men skjørere. Det kan brukes som byggematerialer til enkle bygg og skigarder, til trefiberplater og sponplater, kuttes opp til flis som blant annet kan brukes av cellulosefabrikker og til bioenergi, eller som ved.

Tidligere brukte en gjerne bakhon til å bygge skur, kasser, skåret til lekter eller staver til tønner og liknende. Det har også blant annet vært brukt til å drive dampsager.


Guananditorao.JPG|Bakhon av guanandi (Calophyllum brasiliense)
Guanandilogs.jpg|


## Kilder
* Bakhun (14. februar 2009), *Store norske leksikon.* Fri artikkel hentet 15. mars 2014
* Anonym (1998)  *[http://urn.nb.no/URN:NBN:no-nb_digibok_2010021504024 Produksjon av skurlast]* &ndash; Stiftelsen, Lillestrøm. ISBN 8291018421.
* Folkestad, K. (1915)  *[http://urn.nb.no/URN:NBN:no-nb_digibok_2010111006007 Lærebok i skogsteknologi]* &ndash; Grøndahl, Kristiania.
* Lund, Gunnar. «Vellyket forsøk med lokal flis»
* Sandmo, J. K. (1932)  *[http://urn.nb.no/URN:NBN:no-nb_digibok_2013040408018 Cirkelskur]* &ndash; Aschehoug, Oslo.
* Åserud, Rikke. «Gjerde med tradisjoner», hus&bolig 3-2011

## Eksterne lenker
* Gjerdebakhon ved Kampå sag
Muoidejohka kraftverk

**Muoidejohka kraftverk** er et vannkraftverk i Beiardalen Beiarn kommune i Nordland.

Det er et elvekraftverk som utnytter et fall på 481 meter.

Installert effekt er 5,5 MW fra en peltonturbin. Årsproduksjon er 18 GWh.

Muoidejohka Kraft AS eies av Småkraft med 60% og Statskog med 40%.

## Referanser


## Kilder
* 
* NVE vannkraftdatabase
*Småkraft